Tõusu tänav (Rakvere)

Tõusu tänav on tänav Rakveres Vanalinna linnaosasRakvere linnaosad.

Tänav, mis on 551 meetrit pikk ja keskmiselt 11 meetrit laiKohalike teede nimekiri (vaadatud 05.12.2017), saab alguse Pikalt tänavalt. Sealt tõuseb see Vallimäe oosile ja suundub seejärel langusega loode suunas läbi Vallimäe tee 5 kinnistu Vallikraavi tänavani. Tänav ristub põhja poolt Vallimäe teega, mis on jalgtee ja viib Vallimäe vabaõhukeskusse ning Rakvere ordulinnusse. Seejärel ristub ta Tammetõru tänava ja Annemäe teega.Geoportaal. Vaadatud 05.12.2020

Tänava ajalooline nimi 19. sajandi teisest poolest oli Palvemaja tänav, kuna seal paiknes 1865. aastast vennastekoguduse palvemaja. Sellel kohal (Tõusu tn 13) asub nüüd postmodernistlik ridaelamu, mille arhitektuurne lahendus on koostatud endise palvemaja motiividel arhitektuuribüroos Künnapu & Padrik. 1950. aastal nimetati tänav Tõusu tänavaks. 

Tõusu 2 krundile ehitatud puitelamu kuulus Adoffite perekonnale. Perepoeg Ferdinand Gustav Adoff (1890–1938) oli ehitusinsener, kes projekteeris Rakverre rohkesti kauneid hooneid: turuhoone, pangahooned (vaadatud 29.11.2020), linnahaigla, käsitööliste seltsimaja jne.

Tõusu tänav 3 krundil paikneb majake, kus elas ärkamisaja luuletaja ja näitekirjanik Peeter Jakobson.

Tõusu 7 asuvas elamusTuli viis ajaloolise maja, Virumaa Teataja, 169, 5. september 2015 elas 1920.–1930. aastatel Viru esimene maavanem, Eesti vabariigi sõjaminister ja Riigikogu liige Mihkel Juhkam.Odette Kirss. "Jalutaja teejuht. Rakvere", Tallinn, Solnessi Arhitektuurikirjastus, 2007. lk 73

Tõusu tänav õigustab oma nime, olles Rakvere linna üks suurema kaldega tänavaid – tõus 7,5%. Tänava kõrgeim punkt on 99 meetrit üle merepinna, mis on suurim kõrgus Rakvere tänavatel.

Viited

Kategooria:Rakvere tänavad